VENDIM
Nr. 547, datë 1.10.2025

PËR EKZEKUTIMIN E VENDIMIT TË GJYKATËS EVROPIANE PËR TË DREJTAT E NJERIUT, DATË 16.7.2024, PËR ÇËSHTJEN “MELI DHE SWINKELS FAMILY BREWERS N.V. KUNDËR SHQIPËRISË” (KËRKESAT NR. 41373/21 DHE 48801/21)

Në mbështetje të nenit 100 të Kushtetutës; të nenit 46 të Konventës Evropiane për Mbrojtjen e të Drejtave të Njeriut dhe Lirive Themelore, ratifikuar me ligjin nr. 8137, datë 31.7.1996, “Për ratifikimin e Konventës Evropiane për Mbrojtjen e të Drejtave të Njeriut dhe Lirive Themelore”; të neneve 5 e 45, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, dhe të nenit 14, të ligjit nr. 115/2024, “Për buxhetin e vitit 2025”, të ndryshuar, me propozimin e Kryeministrit, Këshilli i Ministrave

VENDOSI:

1. Ekzekutimin e vendimit përfundimtar të Gjykatës Evropiane për të Drejtat e Njeriut, datë 16.7.2024, për çështjen “Meli dhe Swinkels Family Brewers N.V. kundër Shqipërisë”, përfundimtar në datën 16.10.2024, për kërkesat nr. 41373/21 dhe 48801/21, sipas shumave të përcaktuara në shtojcën 1, që i bashkëlidhet këtij vendimi dhe është pjesë përbërëse e tij.
2. Vlerat e përcaktuara si detyrim në shtojcën 1, që i bashkëlidhet këtij vendimi, të konvertohen në lekë, në bazë të kursit të këmbimit të bankës, ku depozitohet shuma, në datën e kryerjes së pagesës.
 3. Vlerat e përcaktuara si detyrim në shtojcën 1, që i bashkëlidhet këtij vendimi, të depozitohen në një nga bankat e nivelit të dytë, në emër të kërkuesve, sipas shtojcës 1, në vlerën që detyrohet shteti shqiptar, sipas vendimit përfundimtar të Gjykatës Evropiane për të Drejtat e Njeriut, datë 16.7.2024, për çështjen “Meli dhe Swinkels Family Brewers N.V. kundër Shqipërisë”, përfundimtar në datën 16.10.2024, për kërkesat nr. 41373/21 dhe 48801/21, për secilën kërkesë.
4. Pagimi i shumave të depozituara, sipas përcaktimeve në pikën 3, të këtij vendimi, në favor të kërkuesit Astrit Meli dhe shoqërisë kërkuese “Swinkels Family Brewers N.V.” të bëhet nga Ministria e Financave, pas paraqitjes së dokumentacionit të nevojshëm ligjor për kryerjen e pagesave nga buxheti i shtetit, brenda afatit 3-mujor nga dita kur vendimi i gjykatës është bërë përfundimtar.
5. Në rast mospagimi brenda afatit 3-mujor, të përcaktuar në pikën 4, të këtij vendimi, mbi shumat e mësipërme paguhen interesa të thjeshtë të barabartë me kursin margjinal të huas së Bankës Qendrore Evropiane, gjatë periudhës së mospagimit, plus 3%.
6. Efektet financiare të parashikuara për ekzekutimin e këtij vendimi të përballohen nga fondi rezervë i buxhetit të shtetit për vitin 2025.
7. Ngarkohet Ministria e Financave për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTËR
Edi Rama






SHTOJCA 1 
LISTA E KËRKUESVE DHE SHPËRBLIMI I DREJTË

	Numri i kërkesës
	Titulli i çështjes
	Kërkuesit
	Dëm jopasuror[footnoteRef:2] [2:  Plus çdo taksë që mund të jetë e aplikueshme mbi kostot dhe shpenzimet.] 

	Kostot dhe shpenzimet[footnoteRef:3] [3:  Plus çdo taksë që mund të jetë e aplikueshme mbi kostot dhe shpenzimet.] 


	41373/21
	Meli kundër Shqipërisë
	Astrit Meli
	3 600 euro
	4 000 euro

	48801/21
	Swinkels Family Brewers N.V. kundër Shqipërisë
	Shoqëria “Swinkels Family Brewers N.V. 
	3 600 euro
	6 000 euro




